b'\n_START_ARTICLE_\nAdele ei ole viel\xc3\xa4 sy\xc3\xb6nyt\n_START_SECTION_\nJuoni\n_START_PARAGRAPH_\n1800-luku on juuri taittumassa 1900-luvulle. Ledvina Prahan polisiisista pyyt\xc3\xa4\xc3\xa4 kaupungissa vierailevan newyorkilaisen etsiv\xc3\xa4n, Nick Carterin, apua koiran outoon katoamistapaukseen. Tutkimusten aikana tapahtuu salaper\xc3\xa4inen murha, jonka tekij\xc3\xb6in\xc3\xa4 ovat kasvitieteilij\xc3\xa4 paroni von Kratzmar ja lihansy\xc3\xb6j\xc3\xa4kasvi nimelt\xc3\xa4 Adele. _NEWLINE_Von Kratzmar kidnappaa uhrinsa, sitoo heid\xc3\xa4t ja kun h\xc3\xa4n alkaa soittaa gramofonillaan kappaletta "Schlafe mein Prinzchen" (tai "Wiegenlied"), on Adelen aika her\xc3\xa4t\xc3\xa4 sy\xc3\xb6m\xc3\xa4\xc3\xa4n. Paroni pit\xc3\xa4\xc3\xa4 itse\xc3\xa4\xc3\xa4n v\xc3\xa4\xc3\xa4rinymm\xc3\xa4rrettyn\xc3\xa4 nerona ja haluaa kostaa h\xc3\xa4nt\xc3\xa4 aikaisemmin opettaneelle professorille. Von Kratzmar kutsuu itse\xc3\xa4\xc3\xa4n "Puutarhuriksi", pahamaineiseksi rikolliseksi, jonka Nick Carter luuli kuolleen vuosia sitten suolla.\n_START_SECTION_\nArvioita\n_START_PARAGRAPH_\nHelsingin Sanomien Mikael Fr\xc3\xa4nti kirjoitti elokuvan tv-esityksen alla, ett\xc3\xa4 Lipskyn elokuva on t\xc3\xa4ynn\xc3\xa4\xc3\xa4n kekseli\xc3\xa4it\xc3\xa4 k\xc3\xa4\xc3\xa4nteit\xc3\xa4, lavastukset ja puvustukset ovat taidokkaita ja n\xc3\xa4yttelij\xc3\xa4t poukkoilevat \xe2\x80\x9dkuin karanneet kanit voimistelusalissa\xe2\x80\x9d. Silti elokuvan parodia ei h\xc3\xa4nest\xc3\xa4 osu maaliin ja kokonaisuutta leimaa v\xc3\xa4kisin puurtamisen maku.'